3. Handlingsplan for forebyggelse og bekæmpelse af rotter (Åben)
Tidl. politisk behandling BY, 27.11.2018, pkt. 184
Forventet sagsgang
TM-U, ØK, BY
Lovgrundlag
Bekendtgørelse om forebyggelse og bekæmpelse af rotter
SAGENS INDHOLD
Byrådet skal i denne sag tage stilling til forslag til ”Handlingsplan for forebyggelse og 
bekæmpelse af rotter 2022-2024”. 
Favrskov Kommune skal efter bekendtgørelsen om forebyggelse og bekæmpelse af rotter udarbejde en 
handlingsplan, som skal offentliggøres på kommunens hjemmeside. Handlingsplanen skal revideres 
minimum hvert tredje år.
 
Den seneste handlingsplan 2019-21 blev godkendt af Byrådet i november 2018.
Med afsæt i den eksisterende rottehandlingsplan er der udarbejdet forslag til ”Handlingsplan for 
forebyggelse og bekæmpelse af rotter 2022-2024”. 
Handlingsplanen for 2022-2024 indeholder følgende:
1.
Overordnede mål for rottebekæmpelsen
2.
Tildelte ressourcer til rottebekæmpelsen
3.
Målelige succeskriterier for rottebekæmpelsen
4.
Konkret beskrivelse af tiltag til opnåelse af mål
5.
Plan for rottebekæmpelse i kloakker og samarbejde med Forsyningen 
6.
Oplysninger om hvorvidt kommunen tillader privat bekæmpelse
7.
Plan for tilsyn med privat rottebekæmpelse.
Handlingsplanen indeholder også beskrivelser af særlige indsatsområder, blandt andet i forhold til kloakker 
og stikledninger.
Favrskov Kommunes overordnede mål med rottebekæmpelsen er at nedbringe rottebestanden og 
forekomsten af rotter i kommunen. Det skal ske ved forebyggende tiltag og ved at yde en hurtig og effektiv 
bekæmpelse ved konstaterede rotteforekomster. 
Gurli Bertelsen bliver derfor tilrettelagt og udført i overensstemmelse med de overordnede mål om 
forebyggelse og bekæmpelse af rotter, som er defineret i bekendtgørelsen. Disse er:
a)
Hurtig indsats til borgerne efter modtaget anmeldelse
b)
Effektiv rottebekæmpelse
c)
Information til borgere omkring forebyggelse og bekæmpelse af rotter
d)
Tilsyn med renovering af offentlige og private kloakker (ved konstaterede kloakdefekter).
De konkrete indsatser er nærmere beskrevet i vedlagte handlingsplan.
Sagsnr. EMN-2021-02184
DokID: 2481564
Pernille Frederiksen
Teknik- og Miljøudvalget
[adresse] 09:30
 
Gurli Bertelsen er siden 1. april 2019 blevet udført af Favrskov Kommune. Opgaven er organiseret 
som en bestiller- og udførermodel, hvor Borgerservice (Job og Økonomi) har myndigheds- og 
bestillerfunktionen, mens Trafik og Veje (Teknik og Miljø) varetager den daglige udførsel af 
rottebekæmpelse, herunder også weekendvagtordning og tilsynsbesøg. 
Rottebekæmpelsen igangsættes inden for maksimalt fire hverdage efter anmeldelse af rotteforekomster 
udendørs. I tilfælde af konstaterede rotter indendørs i beboelser, institutioner og lignende og på 
fødevarevirksomheder igangsættes bekæmpelsen så hurtigt som muligt, dvs. samme dag i de tilfælde, 
anmeldelsen er foretaget inden kl. 12.00. Er anmeldelsen sket efter kl. 12.00 igangsættes bekæmpelsen 
senest næste dag inkl. weekender og helligdage.
Herudover gennemfører Trafik og Veje årligt tilsynsbesøg på erhvervsejendomme med dyrehold og 
produktion af fødevarer til dyr og mennesker. I [adresse] er der tale om ca. 450 ejendomme, 
som skal besøges i perioden oktober til marts, hvor rotterne typisk søger indenfor på grund af de koldere 
temperaturer udendørs. 
VURDERING
Job og Økonomi vurderer, at forslaget til handlingsplanen i kombination med den nuværende organisering 
i forhold til rottebekæmpelse giver et godt fundament for det videre arbejde med forebyggelse og 
bekæmpelse af rotter. 
ØKONOMI
Udgifterne til rottebekæmpelse er omfattet af det såkaldte hvile-i-sig-selv-princip, hvor udgifter og indtægter 
over en årrække skal balancere. 
  
De samlede budgetterede udgifter til rottebekæmpelse udgør i 2021 2,95 mio. kr.
Gebyret for rottebekæmpelse i [adresse] er i 2021 fastsat til 0,065 promille af grundværdien. For 
en ejendom med en grundværdi på 1,5 mio. kr. svarer det til 98 kr. årligt. Gebyret i 2022 er ligeledes fastsat 
til 0,065 promille. 
Budgettet for 2021 og 2022 er baseret på en antagelse om 2.200 årlige afsluttede sager, hvilket svarer til 
det gennemsnitlige antal afsluttede sager i perioden 2018-2020.
INDDRAGELSE
Handlingsplanen er udarbejdet med inddragelse af Favrskov Forsyning A/S.
 
Efter Byrådets godkendelse vil handlingsplanen blive offentliggjort på kommunens hjemmeside.
INDSTILLING
Den konstituerede direktør for Job og Økonomi indstiller til Byrådet:
 
1.    At forslag til ”Handlingsplan for forebyggelse og bekæmpelse af rotter 2022-2024” godkendes.
BESLUTNING
Teknik- og Miljøudvalget, 9. december 2021
Fraværende: Ingen
.
Indstilles godkendt.
Bilag
1.
Handlingsplan for forebyggelse og bekæmpelse af rotter 2022 - 2024 (2481559)
